interakcie liekov a vedľajšie účinky
Dobrý deň, chcem sa opýtať na možnosť súbežného užívania lieku na prekrvenie Tebokan 120 mg a lieku na vysoký tlak Noliprel bi forte A. Môže užívanie v jednom dni spôsobovať občasné rozmazané videnie, zhoršenie zraku?
Dobrý deň,
ďakujeme za Vašu otázku.
Publikované klinické výsledky týkajúce sa liekových interakcií s extraktom ginka sú nejednoznačné, avšak niektoré hlásili možné interakcie s liekom Noliprel Bi-forte A (zníženie alebo naopak zvýšenie jeho účinku). Avšak, poruchy videnia boli hlásené ako časté vedľajšie účinky lieku Noliprel Bi-forte A. Z tohto dôvodu je nutné o tejto skutočnosti upovedomiť predpisujúceho lekára, ktorý zváži ďalší postup v liečbe.
Prajem skorú úľavu od ťažkostí.
S pozdravom
Mgr. Emma Halás Haluščíková